ΕΛΛΗΝΙΚΗ ΔΗΜΟΚΡΑΤΙΑ

ΓΕΝΙΚΗ ΑΣΤΥΝΟΜΙΚΗ ΔΙΕΥΘΥΝΣΗ ΑΤΤΙΚΗΣ

ΑΝΑΦΟΡΑ ΚΛΟΠΗΣ

Έγινε κλοπή στην οδό Μυστηρίου 88! Εκλάπησαν κοσμήματα μεγάλης αξίας από τη βίλα του μεγιστάνα κου Διαμαντόπουλου Αναστάσιου.

Μετά από αυτοψία της σήμανσης που ανήκει στη Γενική Αστυνομική Διεύθυνση Αττικής, βρέθηκαν σημεία διάρρηξης και παράνομης εισόδου στο οίκημα από άγνωστο δράστη. Η είσοδος έγινε στην κρεβατοκάμαρα του 2ου ορόφου από τζαμόπορτα, της οποίας το τζάμι ασφαλείας είχε κοπεί με ειδικό εργαλείο, ώστε να μη γίνει αντιληπτή η είσοδος του διαρρήκτη από τον ιδιοκτήτη.

Σύμφωνα με την κατάθεση του κου Διαμαντόπουλου, εκλάπη κοσμηματοθήκη με κοσμήματα αξίας περίπου 2.000.000 €. Στο σημείο της κλοπής δεν βρέθηκαν αποτυπώματα του δράστη, βρέθηκε όμως μια τρίχα στο ντουλάπι που περιείχε την κοσμηματοθήκη, η οποία είναι πιθανό να ανήκει στο δράστη.

ΕΡΓΑΣΤΗΡΙΑΚΗ ΕΝΗΜΕΡΩΣΗ ΚΑΙ ΑΝΑΦΟΡΑ ΕΥΡΗΜΑΤΩΝ

Έγινε προσπάθεια λήψης δείγματος DNA από την τρίχα, χωρίς όμως επιτυχία. Για το λόγο αυτό χρησιμοποιήθηκε στο δείγμα της τρίχας η μέθοδος Edman (Edman Degradation with Protein Sequenator) και ταυτοποιήθηκε μια **αμινοξική αλληλουχία** η οποία βρίσκεται στο αρχείο «**Hair\_Sample.txt**» μήκους 30 αμινοξέων.

Μαζί με το παραπάνω αρχείο, δίνεται και το αρχείο «**Villains\_DNA\_sequences.xlsx**». Στο αρχείο αυτό υπάρχει ένας πίνακας που περιέχει αλληλουχίες DNA από σεσημασμένους εγκληματίες.

Τα αρχεία αυτά βρίσκονται στο φάκελο «**Working**» που τοποθετήθηκε στο φάκελο του λογαριασμού σας.

ΑΝΑΘΕΣΗ ΥΠΗΡΕΣΙΑΣ

Καλείστε να χρησιμοποιήσετε το πρόγραμμα «**project.py**» (**Central Dogma Script**) για να μεταφράσετε τις αλληλουχίες DNA και να ελέγξετε αν ο διαρρήκτης ταυτίζεται με κάποιον από τους σεσημασμένους εγκληματίες. Το πρόγραμμα βρίσκεται στο φάκελο «**CDS**», ο οποίος περιέχει αναλυτικές οδηγίες χρήσης του προγράμματος στο αρχείο «**README.docx**», καθώς και μια ενημερωτική παρουσίαση με πρακτικό παράδειγμα χρήσης της εφαρμογής στο αρχείο «**central\_dogma\_script\_presentation.pdf**», ή στο «**central\_dogma\_script\_presentation.pptx**». Στο «**README.docx**» υπάρχει και υπερσύνδεσμος που οδηγεί σε video της παρουσίασης.

Ο Προϊστάμενος του τμήματος κλοπών

Αστυνόμος

Τσιμπίδας Ευστάθιος